《归舟次翠渠韵》
明代·祁顺

松花满酌金杯滟，醉下扁舟还泛泛。石窍洼中水半侵，山头缺处云来占。

居夷自爱忠信好，问俗不嫌风土俭。无情山水解相留，布袜青鞋游未厌。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。